DISNEYLAND VUOSI AVAJAISTEN JÄLKEEN
WALT DISNEYN ÄÄNI
Puisto on minulle tärkeä. Se ei tule koskaan valmiiksi.
Voin jatkaa sen kehittämistä.
Voin jatkaa sen rakentamista, kunhan saan rahaa rakentamiseen.
Olen tuntenut koko urani ajan,
että puhumisen sijaan
on parempi toteuttaa asioita ja esitellä ne ihmisille.
Tämän maan asukkaat näkevät ja kuulevat pian
uuden viihdeseikkailun.
Se tulee Amerikkaan Disneylandin nimellä.
DISNEYLAND VUOTTA ENNEN AVAJAISIA
Walt Disney on viihdealan suurin luova nero.
Hän on tuonut uusia konsepteja teattereihin
ja viihdyttänyt miljoonia ihmisiä.
- Tulipa siinä ylistystä. - Ansaitset sen.
Se minua huolestuttaakin.
Elämänsä suurimmassa uhkapelissä
Walt Disney alkoi rakentaa paikkaa, jota maailma ei osannut kuvitella.
PÄÄLAVASTAJA
Walt oli päättänyt mielessään, että puiston toteuttamiseksi
hän tarvitsi rahoitusta.
Hän oli valmis tekemään TV-ohjelmia saadakseen sitä.
Disney kokeilee onneaan kotitelevisiossa.
Walt tekee varmasti yhtä suuren vaikutuksen kotiyleisöön
kuin elokuvateatteriyleisöön.
Haluan vakuuttaa, ettemme suhtaudu tähän kevyesti.
Puistosta ei tule vain Disneyn pieni sivuhaara.
Siitä tulee suurimpia yrityksiämme.
Walt palkkasi useita kuvaajia tallentamaan riskialtista hankettaan.
Suurta osaa kuvamateriaalista ei ole aiemmin nähty.
Tontilla, joka on 97 hehtaaria ja lähellä Anaheimin kaupunkia,
olemme alkaneet rakentaa Disneylandia.
PIENOISMALLIEN TEKIJÄ
Kun Walt kuvaili tätä upeaa puistoa, tiesin, ettei se ollut hyvä idea.
Kuka ajaisi yli 50 kilometriä sinne?
Puiston avajaispäivä on keskikesällä vuonna 1955.
Emme ehtisi ajoissa
ilman kaikkien työntekijöiden täyttä yhteistyötä.
KIRJOITTAJA
Useimmat Hollywoodissa ajattelivat,
että Disneyland olisi valtava katastrofi.
Roy Disney kysyi: "Miten niin useimmat Hollywoodissa?"
Hän oli asiasta samaa mieltä.
Haluamme, että näet ja jaat kanssamme sen,
miten tämä unelma toteutetaan.
10 KUUKAUTTA AVAJAISIIN
SUUNNITTELIJA
Kun alue oli valittu, kaikki alkoi varmistua,
koska Walt asetti mielessään
mahdottoman aikarajan.
Avajaiset heinäkuussa 1955.
En vieläkään ymmärrä, miten siinä onnistuttiin.
TV-JUONTAJA
Walt soitti ja kysyi:
"Muistatko, kun puhuin jonkinlaisesta Disney-jutusta
täällä Etelä-Kaliforniassa?"
Nousin autoon hänen kanssaan,
ja me ajoimme ja ajoimme.
Mietin, minne ihmeeseen hän vie meitä.
Menimme hänen appelsiinilehtoihinsa.
Hän sanoi: "Tämä on huippusalaista." Vastasin: "Epäilemättä."
En vaivautunut kertomaan, että pidin häntä hulluna.
Tämä on edistymisraporttimme Disneylandista.
Ensimmäisessä TV-ohjelmassa näytimme unelman piirustukset.
Tässä se on. Unelma on Disneyland.
Puisto, jota rakennamme Anaheimin lähelle Kaliforniaan.
Lupasimme pitää teidät ajan tasalla, kun unelmastamme tulee totta.
Käydään Disneylandissa saadaksemme ensikäden tietoa.
Yksi luontokuvaajistamme on Stuart Jewell,
intervallikuvauksen asiantuntija.
Kamerat eivät ole täällä huvin vuoksi.
Ne pitävät päivittäistä kirjaa Disneylandin kasvusta ja kehityksestä.
Tavallinen kamera ottaa 24 kuvaa sekunnissa.
Mutta nämä ottavat kuvan 15 sekunnin välein.
Se saa asiat näyttämään nopeammilta valkokankaalla.
Disneyland on jaettu neljään maailmaan.
Neljään eri maailmaan, joista TV-ohjelmamme syntyvät.
Adventurelandiin.
Tomorrowlandiin.
Fantasylandiin.
Ja Frontierlandiin.
Waltilla oli jo silloin ajatus siitä, miten hän halusi liikuttaa ihmisiä.
TYÖMAATOIMISTOT
Hän halusi saada kaikki mahdolliset ideat kasaan.
Se auttoi häntä hiomaan konseptiaan.
Siihen aikaan konsepti oli löyhä ja alati muuttuva.
SUUNNITTELIJA
Roy vihasi velkaantumista.
Walt näytti nauttivan siitä, koska olimme jatkuvasti veloissa.
Waltin seuraaminen vaati uskomattoman
sokeaa uskoa,
sillä hänellä oli vaikeaa pankkien kanssa, eivätkä nekään nähneet sitä.
Hän oli aina jossain takavasemmalla.
Walt ei voinut sanoa mistään mitään paitsi sen,
että hän aavisti sen toimivan.
SUUNNITTELIJA
Uskokaa tai älkää, ei ollut helppoa vakuuttaa ihmisiä
Disneylandin menestyksestä, koska epäilijöitä oli paljon.
Lopulta lumipallo alkoi pyöriä,
ja se kasvoi kasvamistaan.
Sitä miettii: Entä jos tämä epäonnistuu?
Entä jos ihmiset eivät pidä siitä? Entä jos se on liian kaukana?
Entä jos he käyvät kerran eivätkä palaa?
Se on Waltin ongelma ja hänen oma epäonnistumisensa.
7 KUUKAUTTA AVAJAISIIN
Voisimme mennä autolla.
Se on mukava 50 minuutin matka kaupungin halki.
Mutta ollaan erilaisia.
Noustaan ilmaan. Mennään helikopterilla.
MAISEMOIJA
Jotta Walt voisi ottaa vierastaan kädestä
ja viedä hänet patikoimaan Missourin erämaan halki,
hän ei kaivannut korkeaa rakennusta,
lähetystornia
tai moottoritieliittymää taustalle.
Ensinnäkin he rakensivat vallin, koska se eristää äänet.
Nyt ollaan Waltin maailmassa.
Se on tärkeä toiminto maiseman näkökulmasta.
VIIDAKKORISTEILY
Walt ei halunnut vain pieniä puita. Hän halusi isoja puita.
Puilla ei ollut mittakaavaa.
Hän halusi kunnon show'n.
Hän nurisi Bill Evansille saadakseen isompia ja parempia puita.
Walt ei halunnut odottaa viittä vuotta,
jotta maisema olisi harmoniassa arkkitehtuurin kanssa.
Se onnistui tiettyyn pisteeseen asti, mutta dollarit loppuivat.
Pyrimme saamaan täysikasvuisia puita budjetin rajoissa.
Budjettimme oli hyvin niukka.
Luonnostelin nopeasti sen, minne laitamme vallit
ja minne laitamme lohkareita ja puita.
Mutta en mitään ulottuvuuksia.
Suunnittelin kaiken vaistonvaraisesti.
Kun toimintaa ja järeitä koneita on niin paljon,
vastoinkäymisiä tulee välttämättä.
Mutta operaattorit suhtautuvat sellaiseen tyynesti.
Onneksi vakavia onnettomuuksia ei ole sattunut.
Tässä on Main Streetin alku.
Se on yhdistelmä Amerikan pikkukaupunkeja vuosisadan vaihteessa.
Täällä voi ratsastaa hevosvaunulla
vanhan kaupungintalon, oopperatalon ja paloaseman ohi.
Jos pysyy kyydissä, pääsee Disneylandin keskukseen,
jossa tämä kameratorni on nyt.
5 KUUKAUTTA AVAJAISIIN
PRINSESSA RUUSUSEN LINNA
RAKENNUSPÄÄLLIKKÖ
Budjetti oli aluksi 4,5 miljoonaa dollaria.
Elokuussa se oli seitsemän miljoonaa.
Joulukuussa 11 miljoonaa.
Keväällä sitä saattoi vain arvailla.
KIRJANPITÄJÄ
Rahat loppuivat, ja rakentaminen piti melkein lopettaa 17 miljoonaan.
Niin käy,
kun yrittää rakentaa Disneylandin kaltaisen paikan lyhyessä ajassa.
En ole sijoittanut karjatiloihin. Minulla ei ole mitään täällä.
Minulla on koti. Siinä kaikki.
Sijoitin tähän omat rahani.
Lainasin vakuutuksesta, jota olen maksanut 30 vuotta.
Walt ja minä kävelimme ympäri rautatieaseman
valtavia perustuksia ja Disneylandiin johtavaa alikulkutunnelia.
Hän sanoi Dick Irvinelle:
"Kun Joe on haudannut rahamme maan alle,
ei ole enää rahaa show'hun."
Hän oli aidosti huolissaan tilanteesta.
4 KUUKAUTTA AVAJAISIIN
Kalifornian Wilmingtonissa
rakennetaan kahta 1900-luvun tyylin höyryveturia.
Luultavasti viimeisiä sitä laatua, jota Yhdysvalloissa rakennetaan.
WALTIN VELJENPOIKA
Walt rakasti pienoismalleja.
Junat olivat hänelle varmaankin lapsuuden ruumiillistuma.
Niiden parissa varttui.
Walt oli kahdeksan vuotta isää nuorempi.
Hän oli kuin pieni lapsi junien ympärillä.
He olivat paljon rautateillä.
Heidän setänsä oli insinööri.
Molemmat puhuivat paljon siitä jännityksestä,
kun he seisoivat ison veturin vieressä
ja näkivät setänsä.
KONEINSINÖÖRI
Opin junista rakentamalla Waltin junan.
Rakensimme sen, joka kiersi hänen taloaan.
Meillä oli Lilly Bellen piirustukset.
Saatuamme sen pienen junan piirustukset
aloimme valmistaa vetureita ja vaunuja.
Meidän piti vain suurentaa mittasuhteita.
Laitteidemme pienoismallit oli viimeistelty studiolla,
ja aloimme rakentaa täysikokoisia laitteita.
Esimerkiksi Peter Pan -laitteelle oli kokonainen varastorakennus
täynnä raiteita ja vaunuja.
Sisällytimme pudotukset ja kieppumiset.
Tämäkin oli täysin uutta.
En usko, että missään huvipuistossa on ollut
pään yläpuolella roikkuvaa laitetta.
Läheisessä Newportissa rakensimme ja kokosimme pieniä Autopia-kilpa-autoja.
Ne kiitävät Tomorrowland-moottoritiellä.
Vaikeinta oli rakentaa niistä
sopivia kasvaville nuorille.
Jotta se tuntuisi tosielämältä,
moottoritiellämme partioi minipoliisiautoja.
AJONEUVOSUUNNITTELIJA
Jokainen työ Waltin kanssa on erilainen.
Sitä miettii, mitä aikoo tehdä ja miten sen tekee,
juuri kun aloittaa.
Meillä ei ollut projektipäälliköitä, joten emme tarvinneet koordinaattoreita.
Kopiokonetta ei ollut vielä keksitty, joten emme julkaisseet mitään.
Me vain teimme työn.
Walt ei ajatellut ylikuormittavansa ihmisiä.
Me vain teimme työtä käskettyä.
Kaikkea tehtiin yhtä aikaa.
Päätöksiä ei vitkasteltu.
Waltin tehtävä oli tulla sanomaan,
ettei se mene niin kuin hän haluaa. Se on hänen ongelmansa.
Monet sanoivat: "Walt on tuhoon tuomittu."
Jos puisto olisi epäonnistunut, studio olisi kaatunut sen mukana,
koska kaikki oli sidottu puistoon.
TIEDOTTAJA
Heillä oli vaikeuksia saada paikka auki avajaispäivään mennessä.
He kaivoivat Rivers of America -joen ja täyttivät sen vedellä yhtenä iltana.
Kun he palasivat aamulla, se oli täysin kuiva.
Maaperä oli hiekkaista, ja vesi vain katosi.
Aloimme testata suuren Rivers of America -joen
vesiväylää.
Ensin käytimme bentoniittia tai mitä se olikaan.
Se oli tahmeaa ainetta, josta piti tulla vedenpitävä pohja.
Se ei toiminut kovin hyvin.
LAVASTAJA
Kaikki ei ollut suloista, kevyttä ja kaunista rakentamisen aikana.
Walt tuli aina sunnuntaiaamuisin
ja katseli ympärilleen.
Hän huokaisi pari kertaa.
Hän kääntyi puoleeni ja sanoi: "Arvaa mitä."
Hän sanoi: "Sain lukuja tänään."
Hän sanoi: "Olemme käyttäneet vähän yli puolet siitä,
mitä puistoon on käytettävissä."
Hän sanoi: "Tuolla, tuolla ja tuolla ei ole mitään.
Pelkkiä kuoppia maassa ja multakasoja.
Ei ollut mitään, minkä näkemisestä
yksikään ihminen maksaisi viittätoista senttiä."
Hän sanoi: "Minua pelottaa."
Hän pelkäsi.
Sitä ei voinut uskoa, että puolet oli käytetty...
Se vaikutti valtavalta rahasummalta,
eikä puistossa ollut mitään, mistä kukaan välittäisi pätkän vertaa.
Hän vain istui siinä. Hän ei sanonut mitään pitkään aikaan.
Vaikutuin siitä, mitä vastuu ja huoli olivat.
Olin huolissani pienistä asioista
ja siitä, saataisiinko yhtä sun toista valmiiksi...
En ollut ajatellut asiaa,
koska en tiennyt siitä mitään.
Mutta huoli on sitä, ja tajusin sen sinä päivänä.
Kolmoslavan sisällä
aloimme rakentaa 30-metristä amerikkalaista jokilaivaa,
siipiratasalus Mark Twainia.
Veneen kaltevan kannen takia
jokainen puunpala piti sahata ja asentaa erikseen.
Suuren veneen rakentaminen sisätiloissa 80 kilometrin päässä vedestä
herätti ihmetystä.
Toisin kuin kaveri, joka rakensi veneen kellariinsa eikä saanut sitä ulos,
tiesimme, mitä teimme.
Huijasimme lähes kaikkia,
koska se suunniteltiin osiin purettavaksi kuljetusta varten.
MARK TWAIN -JOKILAIVA
Walt päätti heti alussa,
että hän rakentaisi jotain erilaista.
Hänellä oli konsepti perhehuvipuistosta.
Alussa jotkut huvipuistojen
entisajan toimijat kritisoivat meitä,
koska käytimme liikaa rahaa
ja keskityimme liikaa yksityiskohtiin.
TARINAMIES
Ennen puiston avaamista kävimme useissa maan tärkeissä huvipuistoissa
ja valmistajien luona kysymässä, kiinnostaisiko heitä valmistaa
suunnittelemiamme asioita.
Lähes aina valmistajat sanoivat:
"Se olisi aika vaikeaa. Miksette osta valmista tuotetta?"
Myynnissä oli tyypillinen huvipuistolaite.
Mutta Walt ei suostunut siihen.
Teimme kaiken maailman kauniita asioita, eivätkä ne olleet käytännöllisiä.
Hän tiesi sen.
Disneylandin idea oli horroksessa kaikki ne vuodet.
Se syntyi, kun käytin lapsiani lastenpuistoissa.
Vein heitä ympäriinsä. Kävimme niissä joka lauantai ja sunnuntai.
Lasten äiti ei lähtenyt mukaan. Lähdimme keskenämme.
Kävimme eläintarhoissa ja ties missä.
Lapset rakastivat niitä viikonloppuja.
Ne olivat elämäni onnellisimpia päiviä.
WALTIN TYTÄR
Koko ikäni kuulin hänen puhuvan puistosta.
Siitä lähtien, kun olin viisivuotias,
ja puiston valmistumiseen asti, kun olin 21-vuotias,
unelma vain kasvoi.
Vaatimattomasta pikkujutusta,
joka ehkä rajoittuisi studioon,
joksikin melko suurelliseksi.
Kaikki pitivät Waltia hulluna,
kun hän sanoi haluavansa tehdä täyspitkän piirretyn.
Tätä on katsottava tietyiltä kanteilta
eräänlaisena valtavana kokeiluna.
Siitä sellainen puisto sai alkunsa.
Walt halusi rakentaa huvipuiston,
joka eroaisi mahdollisimman paljon Coney Islandista.
Walt tiesi kaikesta, mitä puistoon tuli.
Hän tiesi, missä jokainen putki oli.
Ainoa asia, jota hän ei tajunnut, ja hänen oli vaikea oppia,
oli betonin rakentamisen välttämättömyys.
Hän luuli, että puiston voisi rakentaa kuin väliaikaisen kuvauspaikan.
Hän oli koko ikänsä vihainen Adventurelandin vesiputoukselle,
koska siihen meni niin paljon betonia.
Yläjuoksulla muut työmiehet
ratkaisivat kivenrakennusongelmaa.
Kauniiden kivimuodostelmien luominen on helppoa luontoäidille,
mutta se ei ollut helppoa meille.
Minun piti katsoa kulupapereita, kun ne tulivat joka päivä,
mutten ollut koskaan... Reputin matematiikassa lukiossa.
En tiennyt, olimmeko plussalla vai miinuksella,
mutta jos kukaan ei sanonut,
että rahaa meni liikaa, en sanonut mitään.
Walt tuli kysymään: "Paljonko rahaa olet käyttänyt tähän mennessä?"
Sanoin: "Anna kun katson." Hän sanoi: "Minä kerron."
Hän kertoi tarkalleen.
3 KUUKAUTTA AVAJAISIIN
Kun Disneylandia rakennettiin, studiossa oli paljon ihmisiä,
jotka työstivät hullua huvipuistoideaa.
Toisaalta se vaikutti hullulta, toisaalta täysin luonnolliselta.
WALT DISNEY PRODUCTIONS YKSITYISALUE - PÄÄSY KIELLETTY
Meillä ei ollut hallinnollisia toimistoja.
Ihmisiä oli kaikkialla.
Oli inhottavaa mennä kotiin päivän päätteeksi,
koska seuraavana aamuna piti herätä
ja ajaa takaisin ja jatkaa hommia.
Oli hankalaa lopettaa, ja heidän piti mennä kotiin.
KNOTT'S BERRYN MAATILA JA AAVEKAUPUNKI
Olemme Disneylandissa.
Olemme puistossa,
mutta emme ole jättäneet ongelmiamme studiolle.
Keskitymme moniin ongelmiin yhdessä paikassa.
Aloittaessamme Walt ei osannut lukea suunnitelmaa,
eikä hän koskaan myöntänyt sitä.
Yritimme huijata häntä,
joten ei mennyt kauaa ennen kuin hän osasi lukea suunnitelman
paremmin kuin me. Hän tajusi mittasuhteita paremmin
kuin kukaan meistä,
koska hän tiesi tarkalleen, mitä halusi
Main Streetin supistetusta versiosta.
Rakensimme Disneylandin vain murto-osalla suunnitelmista.
Suunnitelmat kehittyivät matkan varrella.
Walt oli vakuuttunut,
että jos hänen vieraansa saisivat kokea hyvän maun,
hyvän laadun ja hyvän suunnittelun,
he alitajuisesti ymmärtäisivät,
eivät maisemasuunnittelun
tai arkkitehtuurin asiantuntijoina,
mutta he tietäisivät alitajuisesti eron hyvän ja huonon välillä.
MAISEMA-ARKKITEHTI
He toivat useita maisema-arkkitehteja eri projekteihin.
Walt Disney huolestui, koska liiallinen määrä ihmisiä voisi
aiheuttaa sen, ettei se pysy kasassa. Niin minä aloitin.
Tein suunnitelman Main Streetistä ja keskuksesta.
Lavastajat kutsuttiin koolle.
Walt oli paikalla, ja he hyväksyivät sen.
Roy Disney sanoi: "Älä vaivaa häntä ongelmilla.
Jos sinulla on ongelma, tule luoksemme. Anna hänen unelmoida."
Hän tuli joka lauantai,
ja teimme kierroksen lavastajien kanssa.
Walt sai aina uusia ideoita.
Hän halusi aloittaa maanantaiaamuna.
Hän ei halunnut suunnitelmia maanantaiaamuksi.
Monina viikonloppuina tein töitä keskiyöhön asti
luonnoksia piirtäen, ja niin se edistyi.
Muistan siitä sen,
että Walt oli äkkipikainen ja vaati asioita tehdyksi,
koska hän odotti kaikkien toimivan samoin kuin hän itse toimi.
2 KUUKAUTTA AVAJAISIIN
Disneylandissa oli vakavia ongelmia.
Kaksi tai kolme parasta assistenttiani neuvoi minua.
Meidän ei missään tapauksessa pitäisi yrittää avata heinäkuussa.
Meidän pitäisi lykätä sitä syyskuuhun.
Mutta sanoimme ei.
Yleisölle oli tärkeää,
että avaamme heinäkuussa.
Ja itse asiassa,
jos olisimme odottaneet syyskuuhun, emme taloudellisten ongelmien takia
olisi ehkä päässeet alkuun.
Se oli jatkuva oppimisprosessi,
ja pidin niissä päivissä eniten siitä,
että oli hienoa, kun joku sanoi: "Tehdään se."
1 KUUKAUSI AVAJAISIIN
Ympäri studiota
vasaroita ja sahoja vaihdettiin maaleihin ja siveltimiin
määräajan lähestyessä.
Kiire, maalaus ja viimeistelykampanja alkoi toden teolla.
Paineita tuntuu olevan aina.
Se on kai osa showbisneksen luonnetta.
Osa siitä on tilaisuuden tuomaa
ja osa sitä, että aistii hetken koittaneen.
Walt oli intuitiivinen mies,
joten hän vaistosi, että sen aika oli koittanut.
Hän painosti meitä, ja me teimme sen.
Se oli iso pelkomme.
Mitä aioitte tehdä Tomorrowlandilla?
Se oli pakko saada.
Ei voinut sanoa, ettemme halunneet sitä. Kamppailimme kovasti.
Eräänä päivänä Walt ja minä ajoimme Disneylandiin,
ja hän sanoi: "No..." Hän sanoi: "Herbie,
Tiedäthän, mikä on pahinta, mitä meille voi tapahtua?"
Kysyin: "Miten niin pahinta, mitä voisi tapahtua?"
Hän sanoi: "Pahinta, mitä voisi tapahtua, olisi se, että menen vararikkoon."
Vastasin: "Joo, se olisi kai aika paha."
Hän sanoi: "No..." Hän sanoi:
"Olen ollut rahaton viisi kertaa. Yksi lisää ei haittaa."
Jos tiimi on sympaattinen ja kaikilla on samat tavoitteet,
lopputulos on tietenkin
osien summaa suurempi.
Kaikki tietävät, että tällainen toimii niin.
Sitä innostuu ja jakaa jotain.
Joskus siitä tulee naurettavaa, ja ihmiset saavat huvia.
Mutta yhteen hiileen puhaltamalla saa usein käännettyä tilanteet,
johon ei olisi yksin kyennyt.
Walt oli mestari luomaan sellaista ilmapiiriä.
Rannoilla saavumme Serengetin tasankojen olentojen valtakuntaan.
Niiden yläpuolella kohoaa kirahvi.
Eläinten tekeminen vaatii parhaiden suunnittelijoiden,
kuvanveistäjien ja mekaanikkojen yhteistyötä.
Olin päättänyt mennä ensimmäisenä kyytiin,
kun ensimmäinen vesilaite valmistuisi.
Aioin mennä kyytiin ensimmäisenä ja katsoa, kastuuko siinä,
koska olin keksinyt mennä vesiputouksen taakse.
Etenin hitaasti ja katselin ympärilleni.
Katsoin taakseni nähdäkseni väylän ja kaiken muun.
Kun lähdin vesiputouksen alta, menin suoraan sisään.
Katsoin taakseni nähdäkseni, missä perä oli,
ja Walt istui siinä.
Sydämeni lakkasi lyömästä.
Vesiputous oli jo takana, ennen kuin rauhoituin.
Walt astui varovasti kyytiin, kun lähdin laiturista, enkä tiennyt sitä.
Tällä viikolla esittelemme Disneylandin avajaisraportin.
Viime vuoden ensimmäisessä TV-ohjelmassamme
kuvailimme Disneylandiin liittyviä toiveitamme ja suunnitelmiamme.
Pari kuukautta sitten edistymisraportissa
näytimme rakentamisen alkuaskeleet.
Monet teistä ovat osoittaneet kiinnostusta edistymistämme kohtaan.
Tällä viikolla, vain päivien päässä
Disneylandin virallisista avajaisista,
haluamme kertoa, mitä on tapahtunut,
ja jakaa kanssanne ilot ja ahdistukset kilpajuoksussa aikaa vastaan.
Tässä loppuraportissamme Disneylandin rakentamisesta
haluan kunnioittaa studiotaiteilijoita, käsityöläisiä ja insinöörejä,
joiden väsymättömät ponnistelut auttoivat toteuttamaan tämän unelman.
Ilman heidän taitojaan ja mielikuvitustaan Disneyland ei olisi ollut mahdollinen.
Viimeiset päivät olivat kiireisiä.
Näin puutarhureiden maalaavan pensaita, kukkia ja muuta,
koska ne olivat kuolleet.
Kastelun sijaan he maalasivat ruohoa, pensaita ja puita.
CRYSTAL-PELIHALLI
PUISTONHOITAJA
Ennen avajaisia oli putkimiesten lakko.
Mietimme, pitäisikö meillä olla juoma-automaatit vai vessat,
koska aika ei riittänyt molempiin.
Walt sanoi: "Meillä on oltava vessat.
Ihmiset voivat juoda kokista ja Pepsiä, mutta eivät pissata kadulle."
KADUN AVAJAISET 1936
LAVASTAJA
Linnan alla oli kaasuvuoto,
ja näimme pieniä sinisiä liekkejä joka puolella linnaa
ja sen perustuksia.
En tietenkään tiennyt sitä silloin, mutta...
Poltin piippuani kuten aina ja kävelin pois keskuksesta.
Yhtäkkiä palopäällikkö juoksi ulos ja tarttui minuun.
Valssasimme takaisin keskukseen.
Hän kysyi: "Etkö tiedä, että tuolla palaa?"
Hän epäili, että räjäyttäisin linnan.
Kaikilla oli valtavat paineet.
Asuimme siellä ja teimme töitä aamusta iltaan.
Teimme 48-tuntista viikkoa. Työskentelimme lauantaisin.
Walt tapasi tulla lauantaisin. Söimme yhdessä lounasta
ja palasimme sen jälkeen töihin, ja hän valvoi meitä.
Avajaisjakso oli hyvin hektinen.
Asuimme silloin kaupungintalon luona.
Teimme viimeiset piirrokset kaupungintalon toiseen kerrokseen
ja olimme paikan päällä.
Se oli yhtä suurta paniikkia koko ajan.
Oli ihme, että homma jatkui.
Oli ihme, että Disneyland avattiin ajallaan.
2 VIIKKOA AVAJAISIIN
Ihmiset katsoivat minua ja sanoivat:
"Hän ei välitä rahasta."
Se ei ole totta. Välitän rahasta.
Jotkut palvovat rahaa asiana,
jota pitää olla isossa pinossa jossain.
Ajattelen rahaa vain yhdellä tavalla. Keinona toteuttaa asioita.
En usko, että omistan mitään, mistä hyötyisin muuten,
paitsi tekemällä sillä asioita.
Walt sanoi: "Olemme oppijoita,
eikä sen enempään ole rahaa.
Minun piti lainata rahaa ABC:ltä ja vakuutuksestani ja kiinnittää talo."
Tavarantoimittajat olivat myöhässä,
laitteet hajosivat ja lakoilla uhkailtiin.
Mutta Walt oli rohkea. Hän vaaransi kaiken, periaatteensa myös.
Kuinka moni tekisi niin?
Heinäkuun 10. päivänä pidimme juhlat Disneylandissa.
Saimme ajaa junalla puiston ympäri ensimmäistä kertaa sinä päivänä.
Jokilaiva kulki myös sinä päivänä.
Walt asui siellä.
Hän oli siellä aikaisin aamulla katsomassa,
miten kaikki sujui.
Juuri ennen avajaisia me...
Tomorrowland ei ollut valmis,
ja meidän piti tehdä nopea ja likainen viimeistely.
PIENOISMALLIEN TEKIJÄ
Ennen Disneylandin avaamista kaikki oli yhtä kaaosta.
Tomorrowlandissa oli isoja rakennuksia molemmin puolin,
mutta niissä ei ollut mitään.
Toivottavasti kuuntelette ja katsotte ensi sunnuntaina 17. heinäkuuta,
kun näytämme Disneylandin viralliset avajaiset
puolitoista tuntia kestävässä ohjelmassa.
3 PÄIVÄÄ AVAJAISIIN
Nämä ovat vain osa paikoista, jotka ABC valtasi
näyttääkseen odottavalle kansalle maailman suurinta suoraa lähetystä.
Kaikki alkoi, kun hra Kintner kysyi hra Disneyltä,
"Mitä jos ABC televisioisi Disneylandin avajaiset?"
Hra Disneyn mielestä se oli hyvä idea.
Alustavan suunnittelun jälkeen
kameraryhmä alkoi harjoitella liikkeitään.
Laitteita kerättiin ympäri maata.
Kaapelia piti olla 26 kilometrin edestä, 4,9 siitä koaksiaalista kaapelia,
eikä sitä ollut helppoa hankkia.
Paikalle tuotiin 13 hydraulista trukkia.
Meidän piti rakentaa kamera-alustoja
ja kiinnittää ne nostureihin.
Trukkikuskien piti harjoitella.
Oli aina vaara, ettei nosto pysähtyisi ajoissa
ja kaapelit irtoaisivat kameroista.
Työni oli saada Casey Jr. toimimaan.
Testasin sitä ennen avaamista...
Juna lähti ensimmäiseen nousuun ja alkoi kallistua.
Suljimme laitteen selvittääksemme, miksi näin kävi.
Radan ympärillä ei ollut turvakaidetta,
joten laitetta ei voinut avata.
Minun piti ajaa veturi kerran radan ympäri TV-ohjelmaa varten.
Kun yritimme harjoitella,
työmiehet rakensivat yhä Disneylandia.
Taas yksi pieni ongelma: se on asfalttia, ei hiekkaa.
Saimme joitain hommia tehtyä
huolimatta viime hetken kiireisestä rakentamisesta.
Miehiä, materiaaleja ja rekkoja
tuli porteista jatkuvasti, jotta puisto valmistuisi ajoissa.
Se piti harjoitukset lähes pysähdyksissä.
DISNEYLANDIN KAUPUNGINTALO
Juuri ennen show'ta tehtiin viimeisiä valmisteluja.
Sitten, valmiina, Fantasyland, Frontierland,
Adventureland, Main Street, Tomorrowland.
Valmiina. Viisi sekuntia. Ja tässä on show.
AVAJAISPÄIVÄ
WALT DISNEYN
DISNEYLAND
Mitä kuuluu? Hank Weaver tässä.
Viime vuonna tämä tunnussävel aloitti
Disneyland- ohjelman.
Nyt se on merkki Disneyland-puiston avajaisista.
Ihmiset ja silmäparit kaikkialla
keskittyvät näihin 65 hehtaariin täällä Kalifornian Anaheimissa.
Tänään iltapäivällä Disneyland, maailman upein kuningaskunta,
esitellään ensi kertaa kutsuvieraille, ja te olette vieraita.
Aloitamme juhlamenot Disneylandin sisäänkäynnillä
isäntänne Art Linkletterin luona.
Seison rautatiekiskoilla
suuren Disneylandin ja Santa Fen rautatieaseman edessä.
Parin sekunnin päästä raiteita pitkin saapuu itse Walt Disney,
joka matkustaa junan pienoismallilla.
Miten matka meni?
Oikein hyvin.
Kuvernööri oli ensin kyydissä.
Sitten Fred Gurley oli sen kyydissä.
Toin sen tänne. Täyttä vauhtia eteenpäin.
- Hei, kuvernööri. - Hei. Mukava nähdä, Art.
Kuvernööri Knight, hyvät naiset ja herrat,
Walt Disney, tietenkin, ja herra Gurley, Santa Fen presidentti.
Santa Fen ja Disneylandin.
Aivan.
Tuhansia tulee sisään.
He kulkevat taikatunnelin läpi jalan, koska tänne ei pääse autolla.
Kuin Liisa ihmemaassa,
kun kulkee tunnelin läpi Santa Fen Disneylandin ohi,
löytää itsensä menneistä ajoista, toisesta maailmasta.
Kello on kääntynyt puoli vuosisataa taaksepäin,
ja olemme pienen amerikkalaiskaupungin pääaukiolla.
Vuosi on 1900.
Olin vain yksi hikisistä ihmisistä, jotka yrittivät löytää tiensä...
Se oli rottasokkelo.
Kaikki olivat juhlineet edellisenä iltana,
joten useampi kuin pari oli krapulassa.
Se ei ollut paras päivä.
Useimmat muistavat avajaispäivän katastrofina.
Ihmisiä oli lähes kaksi kertaa suunniteltua enemmän,
ruoka loppui. Lähes kaikki mahdollinen meni pieleen.
Naisten piti käyttää korkokenkiä ja sukkahousuja kuumalla säällä
Disneylandin avajaisissa.
Se oli hurjan kuuma päivä.
Mutta Waltille oli annettava tunnustusta vaikuttavasta ideasta.
Noin ajattelevaa miestä ei voi moittia.
Kaikki toiminta Main Streetillä on lakannut.
Walt Disney astuu esiin lukemaan Disneylandin omistuskirjoituksen.
Tervetuloa kaikille, jotka tulevat tähän onnelliseen paikkaan.
Disneyland on teidän maanne.
Vanhemmat elävät rakkaita muistoja menneisyydestä.
Nuoret voivat nauttia tulevaisuuden haasteista ja lupauksista.
Disneyland on omistettu ihanteille, unelmille
ja faktoille, jotka ovat luoneet Amerikan.
Toivomme, että se on ilon ja inspiraation lähde koko maailmalle.
Kiitos.
Tässä seisominen on ollut yksi elämäni jännittävimmistä hetkistä.
Hyvät naiset ja herrat, jokainen täällä tänään käynyt voi sanoa,
kuten ihmiset sanoivat vuosia sitten Eiffel-tornin avajaisissa:
"Olin siellä."
Olen ylpeä sanoessani, että olin Disneylandin avajaisissa.
Se on upeaa, hyvät naiset ja herrat.
KUVANVEISTÄJÄ
Uskoimme, että siitä tulisi jotain hyvää.
Muut olivat varmoja, ettei se menestyisi.
En usko, että se päti luoviin osastoihin.
Walt sanoi: "Haluan vain, että kun ihmiset ovat kosketuksissa siihen,
mitä olet suunnitellut,
haluan heidän hymyilevän lähtiessään."
Hän sanoi: "Muista, etten pyydä sinulta muuta suunnittelijana.
Tee paikasta kaunis, mutta sellainen, että ihmiset hymyilevät lähtiessään."
Lehdistö ei ollut kovin mielissään avajaisistamme,
mutta se on osa Hollywoodin
ja showbisneksen hintaa.
He etsivät pieniä halkeamia
tai jotain, mitä voi suurentaa.
Minulla on ilo esitellä ihastuttava nainen
ja kuuluisa tähti, jota herra Disney on pyytänyt kastamaan Mark Twainin.
Hyvät naiset ja herrat, nti Irene Dunne.
- Hei, Irene. - Hei. Mitä kuuluu?
Se kallistuu.
Se kallistuu vähän, koska se työntyy kohta pois.
Vene kastetaan, ja se aloittaa päivittäiset retkensä
pitkin maailman jokia. Amerikan jokia siis.
- Kiitos, neiti Dunne. - Hyvää matkaa.
Ja nyt, hyvät naiset ja herrat, muut paikat odottavat.
Kommodori, amiraali Joe Fowler, on ohjaamossa.
He valmistautuvat lähtöön. Minun pitää...
Näkemiin, Irene. Näkemiin, kaikki. Hyvää matkaa.
Pilli soi.
Viekää hänet, amiraali.
Hei hei.
Ennen Tomorrowlandin ennakkonäytöstä
haluaisin lukea pienen pätkän.
"Näkymä ihmeellisten ideoiden maailmaan, joka kuvastaa ihmisen saavutuksia.
Askel tulevaisuuteen, joka enteilee rakentavia asioita.
Huominen tarjoaa uusia kuvioita tieteessä, seikkailussa ja ihanteissa.
Atomiaika, ulkoavaruuden haasteet
ja toivo rauhaisasta ja yhtenäisestä maailmasta."
Nuo kyyhkyset, hyvät naiset ja herrat,
ovat toivoakseni huomisen maailman rauhan enteitä.
Tärkeintä on se, miltä ihmisistä tuntuu.
He tuntevat olonsa paremmaksi.
Jos annamme ihmisille itseluottamusta
ja he tuntevat pystyvänsä mihin tahansa,
se vähentää heidän pelkoaan
ja tekee heistä parempia.
Ja toivoa on.
Walt, jätit Barnumin varjoosi, mutta meidän on mentävä.
Tiedän, mutta haluan kiittää kaikkia taiteilijoita,
työntekijöitä ja muita, jotka auttoivat toteuttamaan tämän unelman.
Mennään Fantasylandiin huvittelemaan.
- Mennään. - Näkemiin.
Takaiskuista huolimatta
Disneylandissa on käynyt yli 900 miljoonaa vierasta
avajaispäivän jälkeen.
Omistettu käsityöläisille, jotka tekivät maailman onnellisimman paikan.
Käännös: Ida Suninen